เมื่อวันที่  24  สิงหาคม  2558  พล.ต.อ. สมยศ พุ่มพันธุ์ม่วง ผู้บัญชาการตำรวจแห่งชาติ (ผบ.ตร.) เปิดเผยถึงกรณีที่สำนักข่าวต่างประเทศบางแห่งมีการนำเสนอข่าวข้อมูลที่ไม่ตรงกับความจริง หรือระบุว่าพบหลักฐานบางอย่างซึ่งหลังจากเจ้าหน้าที่ตรวจสอบแล้วพบว่าไม่มีอยู่จริง เช่น รายงานว่าพบสะเก็ดระเบิดจากจุดเกิดเหตุต้องการนำมามอบให้กับตนเองโดยตรง หลังจากมอบไม่ได้ก็รายงานว่า เจ้าหน้าที่ตำรวจไม่ยอมรับหลักฐานนั้น ตนก็ไม่ทราบว่าทำเช่นนั้นเพื่ออะไร นอกจากนี้ยังมีการนำข้อมูลบางตอนมานำเสนอให้เกิดการเข้าใจผิด โดยเฉพาะช่วงที่หน่วยงานของรัฐหรือสำนักงานตำรวจแห่งชาติ (สตช.) เสียหาย ซึ่งหากนำข้อมูลทั้งหมดมาพิจารณาก็จะพบว่าไม่ใช่